Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Pääministeri Netanjahu: "Rautamuuri- opilla" on keskeinen merkitys -
Israelin alueellisen integraation edistämisessä.
USA:n ulkoministeri Antony Blinken: -
Israelin terrorisminvastaiset toimet -
Länsirannan Juudeassa, Samariassa ja Jordaninlaaksossa -
ovat tällä hetkellä esteenä Abraham-sopimusten laajentamiselle.
USA:n kansallinen turvallisuusneuvos Jake Sullivan -
valitti Israelin vuotaneen tietoja, joissa vihjataan, että USA ja Iran -
olisivat pian pääsemässä sopuun ydinohjelmaa koskevasta järjestelystä.
Israel pitää kiinni voimavarojaan vahvistavasta "rautamuuri-opista", -
joka edistää sen kansallista turvallisuutta ja alueellista vakautta.
Pääministeri Netanjahu sanoi upseeri- kurssin valmistujaistilaisuudessa, -
että "vahva voima saa Israelin entiset viholliset -
ojentamaan lopulta kätensä rauhan merkiksi".
Vuonna 1923 Jabotinsky loi rautamuuri-periaatteen, -
joka on vaikuttanut Israelin hallitusten puolustusdoktriiniin -
aina tähän päivään saakka.
Jabotinsky ei antautunut harhakuvitelmiin.
Hän näki vihollistemme syvän vihan kansallista heräämistämme kohtaan.
Ja hän tiesi, että valtiota ei anneta lahjaksi -
vaan että meidän on taisteltava sen eteen.
Rautamuuri-periaate on vastauksemme vihollisillemme.
Olemassaolomme on taattu -
ainoastaan päättäväisen, aseellisen ja kestävän kilven suojissa.
"Rautamuuri" kattaa myös sotilaalliset voimavaramme, -
ja se edistää osaltaan sovinnontekoa vihollistemme kanssa.
Rautamuuri-opin hedelmiä voidaan nähdä kaikkialla: -
siinä, miten maa kukoistaa, tornit nousevat korkeuksiin, -
on maanteitä ja junia, Negevin autiomaa kukoistaa.
Netanjahu sanoi myös, että rautamuuri-opin ansiota on sekin, -
että Israel solmi rauhansopimukset Jordanian, Egyptin -
ja Abraham-sopimusten piiriin kuuluvien maiden kanssa.
Israelin sotilaallinen ylivoima -
on syventänyt Lähi-idässä ymmärrystä siitä, -
että "juutalaisvaltio on tullut jäädäkseen".
Lisäksi sen ansiosta Israelilla on välineitä vastata alueen muutoksiin.
Osoitamme vihollisillemme liki päivittäin, -
että muutamme määrätietoisesti voimayhtälöä -
terroristijärjestöjen ja muiden vihollistemme suhteen.
Operaatio Muurienvartijassa -
annoimme Hamasille merkittävän takaiskun. Kilpi ja nuoli -operaatiossa-
eliminoimme Islamilaisen jihadin johtoportaan.
Viikko sitten iskimme Jeninin lähistöllä lennokilla terrorisoluun, -
joka oli juuri valmistautumassa iskuun. Jatkamme iskuja vihollisia vastaan.
Pysymme teidän avullanne voitokkaina.
Johtava periaatteemme ei voisi olla selvempi: -
Joka yrittää vahingoittaa meitä, -
ei pääse pakoon murskaavaa vastaustamme.
Vahingoitamme niitä, jotka yrittävät vahingoittaa meitä. Voitamme heidät.
Yksikään terroristi tai terroristien lähettäjä ei voi piilotella kauan.
Joukkomme iskevät syvälle terroristien pesäpaikkoihin.
Yhtälön muuttamista koskeva linjamme pätee muuallakin
Joka yrittää koetella meitä rajojemme sisällä tai muualla, -
aiheuttaa tuhon itselleen.
Emme epäröi käyttää voimaa sekä tarvittaessa iskeä vihollisten ytimeen.
Israel ei epäröi käyttää suorituskykyjään vastatakseen -
kasvavaan terrorismiin Jordanin- laaksossa, Juudeassa ja Samariassa.
Tiedusteluarvioiden mukaan -
Iran lietsoo aktiivisesti levottomuuksia näillä alueilla.
Yhdysvallat ja kasvava joukko muita maita ovat varoittaneet Israelia -
sen terrorisminvastaisten toimien mahdollisista seurauksista.
Yhdysvaltain ulkoministeri Antony Blinken -
alleviivasi ajatushautomo CFR:n tapahtumassa, -
että Israelin sotilasoperaatiot estävät Abraham-sopimusten laajentamisen.
Olemme sanoneet Israelille, että jos heidän takapihansa on tulessa, -
sopimusten syventäminen -
ja laajentaminen mahdollisesti myös Saudi-Arabiaan -
käy vaikeaksi, ellei jopa mahdottomaksi.
Keskustelin tästä juuri eilen israelilaiskollegani kanssa.
Pääministerinkin kanssa olen tästä moneen otteeseen puhunut.
Israelin lähimpänä liittolaisena katsomme, -
että tämä ei ole Israelin edun mukaista.
Nykytilanne vaikeuttaa normalisointisopimusten edistämistä.
Lisäksi sillä on käytännön seurauksia.
Annan yhden esimerkin.
Jos Israel saa tahallisesti tai tahattomasti vastuulleen -
3 miljoonaa palestiinalaista ja yli 500 000 siirtokuntalaista, -
mitä se merkitsisi resurssien, -
myös turvallisuusresurssien, kannalta, -
joista Israel joutuu muutenkin huolehtimaan -
niin Gazan, Libanonin kuin Iraninkin suhteen.
Se ei olisi järkevää.
Sitten on tietysti myös kysymys palestiinalaisten tulevaisuudesta.
Välitämme tästä asiasta syvästi, -
ja uskomme edelleen, että kahden valtion malli on tie eteenpäin.
On valtavan tärkeää ylläpitää toivoa niille, joilla ei ole paljon, -
ja samalla ainakin yrittää parantaa heidän elämäänsä.
Työskentelemme tämän asian parissa.
Kutsuimme koolle arabeja, israelilaisia ja palestiinalaisia Sharm el-Sheikhiin -
neuvottelemaan tiestä eteenpäin.
Tavoitteena on liennyttää jännitteitä ja saada osapuolet pidättymään toimista,
jotka vain kiihdyttävät tilannetta.
Saavutimme jonkinasteista menestystä -
etenkin pääsiäisen ja ramadanin aikaan. Nyt on kuitenkin otettu askelia,
myös siirtokuntien osalta, päinvastaiseen suuntaan.
Vaikka Israelin―palestiinalaisten konfliktilla on vaikutusta -
Israelin integroitumiselle Lähi-itään, ulkoministeri Blinken korosti, -
että Israel ja Saudi-Arabia ovat halukkaita normalisoimaan suhteensa.
Israel ja Saudi-Arabia ovat halukkaita normalisoimaan suhteensa.
Se on erittäin haasteellista ja vaikeaa eikä tapahdu yhdessä yössä, -
mutta se on myös todellinen mahdollisuus, -
jonka eteen työskentelemme.
Sekä saudit että israelilaiset odottavat, -
että me otamme erityisen roolin tässä pyrkimyksessä, ja näin onkin.
Ja kuten sanoin, tavoite on haastava, mutta varmasti toteutettavissa.
Blinken antoi yleiskatsauksen Bidenin hallinnon ulkopolitiikasta -
korostaen etenkin USA:n linjaa Irania ja sen ydinohjelmaa kohtaan.
Olemme uskoneet kahteen asiaan hallintomme ensipäivistä lähtien.
Presidentti Biden on sitoutunut siihen, että Iran ei saa ydinasetta.
Uskomme myös, että diplomatia on -
tehokkain ja kestävin keino päästä tuohon tavoitteeseen.
Yritimme nähdä, voisimmeko yhdessä palata Iranin ydinsopimukseen.
Työskentelimme tiiviisti -
eurooppalaisten kumppaneidemme ja myös Kiinan ja Venäjän kanssa.
Mutta silloin, kun paluu näytti mahdolliselta, -
Iran ei joko voinut tai halunnut tehdä sitä, -
mitä sopimuksen elvyttämiseen tarvittiin.
Blinken oli eri linjoilla kuin monet israelilaiset, amerikkalaiset, -
eurooppalaiset ja jopa iranilaiset virkamiehet väittäessään, -
että Iranin ydinohjelmaan liittyvää sopimusta ei ole luvassa.
Sopimusta ei siis ole luvassa, -
vaikka olemmekin edelleen halukkaita tutkimaan diplomaattisia reittejä.
Samaan aikaan olemme vahvistaneet pelotettamme -
ja tehneet tiiviisti töitä alueellisten kumppaneidemme kanssa sen eteen.
Lisäksi olemme torjuneet Iranin huonoa käytöstä -
monentyyppisin toimenpitein eri alueilla.
Mutta sopimusta ei ole luvassa.
Se, että päättääkö Iran ryhtyä toimiin,
tai paremminkin olla ryhtymättä toimiin, -
jotka kärjistävät jännitteitä entisestään -
paitsi meidän myös muiden maiden välillä, jää nähtäväksi.
USA siis kiistää väitteet Iranin kanssa suunnitteilla olevasta sopimuksesta.
Eilen julkaistun raportin mukaan -
USA:n kansallisen turvallisuuden neuvonantaja Jake Sullivan -
valitti israelilaiskollegalleen Tzachi Hanegbille -
pääministeri Netanjahun äskettäisiä kommentteja, -
jotka koskivat mahdollista USA―Iran-sopimusta.
Sullivan valitti lisäksi sitä, -
että lehdistölle vuodetut tiedot mahdollisesta USA―Iran-sopimuksesta
olivat epätarkkoja.
Kiitos seurasta.
Jos ohjelmamme ovat siunanneet sinua -
ja haluat tukea lahjoitusten varassa toimivan TV7 Israelin toimintaa, -
harkitsethan rahalahjoitusta.
Voit lahjoittaa osoitteessa www.tv7israelnews.com.
Kannustan rukoilemaan vainottujen veljiemme ja sisartemme puolesta -
sekä rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa. Huomiseen, jos Luoja suo.